தன்னுடைய அமைச்சரவை சகாக்கள் யாரையும் அமரவைத்துப் பேசியதே இல்லை என்பதோடு அவர்கள் அவர் முன் எத்தனைதூரம் குனிந்து வளைந்து நிற்கிறார்கள் என்பது அவர்களின் முக்கியத் தகுதியாக கருதப்பட்டது தன்னால் அமைச்சர் ஆனவர்களைப் பந்தாடும் அதே வேகத்தோடு அரசு அதிகாரிகளையும் பதவி மாற்றம் செய்வது அவருக்குப் பிடித்தமான விளையாட்டு அவர் காலத்துக்கு சிலநூறு ஆண்டுகளுக்கு முன்பே வழக்கொழிந்துபோன மன்னர் ஆட்சி முறையின் நீட்சியாகவே தன்னை அவர் கருதினார் போட்டி போட்டுக்கொண்டு புதுப்புது அடை மொழிகள் உருவாக்கப்பட்டு ஆளுயர எழுத்துக்களில் வழியெங்கும் ஜொலித்தன தன் சக அமைச்சர்களின் குனிந்து நிற்கும் முதுகுகளும் பிருஷ்டங்களும் மட்டுமே அவர் கண்ணுக்குத் தெரியும்வண்ணம் நடைமுறைகள் மாற்றப்பட்டன தன்னுடைய பெயரைச் சொல்லும் உரிமை நாட்டில் யாருக்கும் இல்லை என்று அதிகாரப்பூர்வமாகவே சட்டசபையில் அறிவிக்கப்பட்டது மக்கள் பிரதிநிதிகள் கூடும் மன்றத்தில் தனக்கு எதிர் வரிசையில் ஆட்கள் இருப்பதை எப்போதும் அவர் விரும்பியதே இல்லை அப்படி அங்கு ஆட்கள் அமர நேரும்போது அவர்களைக் கூச்சலிட்டு அவமானப்படுத்தி வெளியேற்ற அடிமைகளுக்குள் எப்போதும் போட்டாபோட்டி தலைமையைக் குளிர்விக்கும் போற்றிகளும் புகழுரைகளும் அவருக்கு அலுக்க ஆரம்பித்த காலத்தில் மன்னர் அவைகளில் இருந்த விதூஷகர்களை உருவாக்கினார் அந்த உற்சாகத்தில் எதிரே ஆட்கள் இல்லாத சபையில் டான் குவிக்ஸாட் போல வீர வசனம் பேசுவது அவரது விருப்பமான பொழுதுபோக்கு தனக்கு முன்னால் ஆட்சி செய்தவர்களையும் தனக்குப் பின் ஆட்சியாளர் ஆக நினைப்பவர்களையும் அவர்களது வயது உடல்நிலை இவை குறித்து மட்டமான வார்த்தைகளால் வசை பாடுவதற்கே சட்டமன்றம் என்ற விதிமுறை அமலுக்கு வந்தது இதையெல்லாம் கேள்வி கேட்கவேண்டிய மக்களை சிந்திக்கவே விடாமல் எந்தநேரமும் போதையில் வைத்திருக்க தெருக்கள்தோறும் சாராயக் கடைகளை அரசே திறந்தது தனக்கு முன்னால் ஆட்சி செய்தவர் அமல் படுத்திய எல்லா மக்கள் நலத் திட்டங்களையும் தவறாமல் தடை செய்தவர் அவர் காலத்தில் விதைக்கப்பட்ட தீமைகளை மட்டும் உரம் போட்டு விருட்சமாக வளர்த்தார் சாராயக்கடையில் மாக்கள் கொண்டுவந்து கொட்டும் செல்வத்தில் ஒரு கடுகளவு பங்கை எடுத்து அவர்களுக்கே இலவசமாகக் கொடுத்தார் மக்கள் வரிப்பணத்தில் செய்யப்படும் அத்தனை திட்டங்களுக்கும் தன் பெயரைச் சூட்டி ஏதோ தன் பரம்பரைச் சொத்தை மக்களுக்கு தானமாகக் கொடுத்ததுபோல் ஒரு பிம்பத்தை விதைத்தார் தட்டிக் கேட்கவேண்டிய எதிர்க்கட்சி இதையெல்லாம் ஆரம்பித்தது தாங்கள்தான் என்ற குற்ற உணர்ச்சியில் முடங்கிக் கிடந்தது சர்வ அதிகாரமும் படைத்த உயரிய ஜீவராசியான தான் ஐந்தாண்டுக்கு ஒருமுறை மக்களை சந்திக்கச் செல்வது அவருக்கு ஒரு அவமானமான மனக்குறையாகவே இருந்தது வானத்தில் பறந்தாலும் ஒருமுறையேனும் தரையிறங்கவேண்டும் என்ற இந்த அமைப்பு அவருக்கு சகிக்கமுடியாததாக இருந்தது இதைத் தவிர்க்க தான் அந்த நாட்டின் பிரதான அமைச்சராய் மாறி சட்டத் திருத்தம் மூலம் மீண்டும் தடையற்ற மன்னராட்சி கொணரலாம் என்று ஒருமுறை அவர் குடித்த மனப்பால் ஏனோ ஜீரணம் ஆகவில்லை மனவருத்தம் என்னவென்றால் அந்த நாட்டின் அரசியல் அமைப்பு ஆள்பவர் மீதும் வழக்குத் தொடரும் உரிமையை மக்களுக்கும் அதை விசாரிக்கும் அதிகாரம் நீதிமன்றத்துக்கும் என்று வகுத்துத் தொலைத்திருந்தது தான் ஆட்சியில் அமர்ந்த முதல் சில ஆண்டுகளில் அனுபவக்குறைவு காரணமாக வெளிப்படையாக ஆவணங்கள் மூலம் தான் வாங்கிய சில சொத்துக்கள் தனக்கே சுமையாகிப்போகும் என்று அவர் கனவிலும் நினைக்கவில்லை அதன்பின் அவர் அந்த வழக்கை ஒரு சாதனைக்காலம் இழுத்தடித்தும் ஒரு வளையாபதி நீதிபதியால் தண்டிக்கப்பட கொத்தடிமைக்கூட்டம் மண்சோறு தின்றும் தீக்குளித்தும் தீச்சட்டி எடுத்தும் அலகு குத்தி ஆட்டம் போட்டும் தன் அடிமைச் சிறுமதியை நிரூபித்து அவரைக் குளிர்வித்தது பிறகு ஒரு கணக்கியல் மேதை மூலம் அவரது குற்றம் அங்கீகரிக்கப்பட்ட அளவுக்கும் குறைவானது என்று நிரூபிக்கப்பட்டு விடுவிக்கப்பட்டது தன் ஆயுட்காலக் கூட்டாளிகள் மத்தியில் ஆட்சியில் இருக்கும் தெம்பு அவரைக் கொஞ்சம் அலட்சியமாகவே இருக்கவைத்தது இப்போதும் அடிமைக்கூட்டம் பால் காவடியும் தீச்சட்டியுமாய் அலைய இன்னொரு கொத்தடிமைக்கூட்டம் இரக்கமற்ற சளியைக் கண்டித்து போஸ்டர் அடித்து ஒட்டியது அண்டை மாநிலத்தில் ஜனநாயகத்தை அனுபவிக்கும் மக்கள் தங்களைப் பார்த்து கைகொட்டி சிரிப்பதை மறந்து அடிமைக்கூட்டம் ஆஸ்பத்திரி வாசலில் போலிக்கண்ணீர் விட்டு தவம் கிடந்தது உலகெங்கும் விஞ்ஞானமும் அறிவும் விருத்தியடைந்து மக்கள் அறிவு தாகம் எடுத்து அலைந்த காலத்தில் ஒரு இன மக்கள் மட்டும் இவ்வளவு மதியற்று அடிமைகளாக இருந்திருக்க வாய்ப்பே இல்லை அதிலும் உலகத்துக்கே அறிவாளிகளை ஏற்றுமதி செய்த இன்றும் அழியாத ஒரே மொழியை உருவாக்கி வளர்த்த தமிழினம் இப்படி எந்தக் காலத்திலும் இருந்திருக்காது